VASEGERSZEG  KÖZSÉG ÖNKORMÁNYZAT KÉPVISELŐTESTÜLETÉNEK

21 / 2007./ XII.29./SZÁMÚ RENDELETE

A SZOCIÁLIS IGAZGATÁSRÓL, AZ EGYES SZOCIÁLIS ELLÁTÁSOKRÓL

Vasegerszeg község Önkormányzatának Képviselőtestülete a többször módosított 1993. évi III. tv. -ben ( továbbiakban: Sztv ) 1.§(2) bekezdésében, a 10.§(1) bekezdésében, a 32.§(3) bekezdésében és a 92.§(1) bekezdésében kapott felhatalmazás alapján a szociális igazgatásról és az egyes szociális ellátásokról az alábbi rendeletet alkotja:

I.

Általános rendelkezések

A rendelet célja

1.§

E rendelet célja, hogy a törvényi felhatalmazással összhangban megállapítsa az önkormányzat által a helyi sajátosságoknak megfelelő, a szociális rászorultságtól függő, pénzben és természetben biztosított szociális ellátások, a személyes gondoskodást nyújtó ellátások formáit , szervezeti kereteit, az eljárási és jogosultsági szabályokat, továbbá azok igénybevételének és érvényesítésének módját feltételeit és garanciáit.

Eljárási rendelkezések

2. §
  
1./ A szociális rászorultságtól függő pénzbeli és természetbeni ellátások iránti kérelmeket az
      a körjegyzőség hivatalában ( továbbiakban: hivatal ) lehet előterjeszteni   írásban, vagy 
      szóban.
    
2./  Sürgős szükség esetén – ha az igénylő életkörülményei az azonnali segítséget indokolják – a 
      támogatás bizonyítási eljárás nélkül, az igénylő nyilatkozata alapján megadható, a 
      bizonyítékok  utólagos csatolása mellett, kivéve az  Sztv. 93. § - ban foglalt ellátások esetén.

3./ A kérelem átvételekor vizsgálni kell azt, hogy a szükséges iratokat a kérelmező csatolta -e,
     illetve a kérelemből megállapítható - e a kérelem tárgya, illetve a kérelmező adata.

4./ A kérelem mellékleteként csatolandó iratokat ( igazolások, nyilatkozatok) jelen rendelet 1. sz.
     melléklete tartalmazza.

5./ A körjegyző köteles a kérelmező által benyújtott igazolások, adatok valódiságát vizsgálni, 
      amelyhez felhasználhatja a jövedelem - adózási rendszer adatait, a helyi népesség-
      nyilvántartás adatait, mely adatokat köteles bizalmasan kezelni, azokat kizárólag a szociális
      törvényben és  az adatvédelmi törvényben foglaltak szerint felhasználni.

6./ A szociális ellátásokra való jogosultság megállapításakor – ha törvény vagy rendelet másképp nem rendelkezik, a háztartás tagjainak jövedelmére vonatkozó igazolásra az Sztv. 10 § (2)-(9) bekezdéseiben foglaltak az irányadóak azzal, hogy a jövedelem összege a munkáltató által kiadott igazolással, folyószámla-kivonattal, postautalvánnyal, vagy az APEH által kiadott igazolással igazolható.*

Az ellátások folyósítása

3.§

Az ellátásokat postai utalványon, vagy a kérelmező lakossági folyószámlájára utalással, illetve
házipénztárból való közvetlen kifizetéssel, vagy  a hivatal kézbesítője által kell  kifizetni.

4. §

Azoknál az ellátásoknál, ahol az öregségi nyugdíj legkisebb összegéhez igazodik a megállapított támogatás, s ha az öregségi nyugdíj legkisebb összege változik az Sztv. 25. § (5) bekezdésében foglaltak az irányadók.

II.

Pénzbeli ellátások 

5.§

Szociális rászorultság esetén a jogosult számára
     a./  a települési önkormányzat képviselőtestülete az SzTv – ben, illetve jelen rendeletben 
            meghatározott feltételek szerint:
            aa.) az SzTv 38.§ (9) bekezdésben foglalt lakásfenntartási támogatást
            ab.) átmeneti segélyt
     b./ A települési önkormányzat polgármestere a képviselőtestülettől kapott átruházott 
            hatáskörében az SzTv – ben, illetve jelen rendeletben meghatározott feltételek szerint:
            ba.) az Sztv. 38. § (1) bekezdésében foglalt lakásfenntartási támogatást
	bb.) az SzTv 43/B § ( 1) bekezdésében foglalt ápolási díjat
            bc.) temetési segélyt
     c./   A körjegyző  az Sztv – ben, illetve jelen rendeletben meghatározott
            feltételek szerint:
            ca.) időskorúak járadékát
    	cb.) aktív korúak ellátását
	cc.) az Sztv 41. § (1) és a 43/A. § (1) bekezdésében foglalt ápolási díjat
     állapít meg..* *

* Beiktatta a 17/2008.(XII.29.) sz. Önk.rendelet. Hatályos 2009.01.01 – től.
** Módosította a 17/2008.(XII.29.) sz. Önk.rendelet. Hatályos 2009.01.01 – től.

Időskorúak járadéka

6.§

A körjegyző az Sztv. 32/B – 32/E § - ai szerint támogatást nyújt a megélhetést biztosító jövedelemmel nem rendelkező időskorú személyek részére.

Rendszeres szociális segély

7.§

Az aktív korúak ellátásának  kérelmezésére, megállapítására, folyósítására  és megszüntetésére az Sztv. 37/A – 37/H § - ai rendelkezéseit kell alkalmazni a 4.§ és 5. § - ban foglalt  kiegészítésekkel.*

Az aktív korú, nem foglalkoztatott személy együttműködése

8.§

(1)Az Sztv.37/B.§.(1)bek.b-c. pontjában megjelölt  személyek közül  a rendszeres szociális segélyre   jogosult  a segély  folyósításának feltételeként együttműködésre köteles 
a Sárvár és Kistérsége Többcélú Kistérségi  Társulás Gyermekjóléti Szolgálatával   ( a továbbiakban : együttműködésre kijelölt szerv).
(2)        A nem foglalkoztatott személy  köteles 
•	megjelenni az együttműködésre kijelölt szervnél nyilvántartásba vétel céljából a rendszeres szociális segélyt megállapító határozat jogerőre emelkedésétől számított  15 napon belül,
•	a szociális helyzetéhez és mentális állapotához igazodó beilleszkedési programról 30 napon belül megállapodik az együttműködésre kijelölt szervvel,
•	teljesíti a beilleszkedést segítő programban foglaltakat,
•	az esetleges akadályoztatásáról a kijelölt szervet előzetesen értesíteni, illetve az akadályoztatás okát  3 munkanapon belül igazolni. 
(4)       Az együttműködésre kijelölt szerv a nyilvántartásba vételt követően:
•	tájékoztatást ad a beilleszkedést segítő programok típusairól, az együttműködés elmulasztásának következményeiről,
•	a nem foglalkoztatott személlyel közösen  kidolgozza az egyéni élethelyzethez igazodó, beilleszkedést segítő programot, amelyről az ügyféllel 30 napon belül megállapodást köt,
•	a nem foglalkoztatott személlyel a megállapodásban foglaltak szerint kapcsolatot tart,
•	jelzi a jegyzőnek a nyilvántartásba vétel megtörténtét,
•	jelzi a jegyzőnek, ha a nem foglalkoztatott személy az együttműködési kötelezettségét megszegi.
(5)      A beilleszkedési program típusa:
•	munkavállalási tréning,
•	munkakeresési tréning,
•	közoktatási tréning
•	önismeret-  és személyiségfejlesztés
•	háztartási és szocializációs ismeretek
•	problémaelemző és megoldó technikák,

*,  Módosította a 17/2008.(XII.29.) sz. Önk.rendelet. Hatályos 2009.01.01 – től.
Az együttműködési kötelezettség megszegése

9.§

Együttműködést nem vállalónak minősül a segélyezett, ha:
a) e rendelet  4. §  (2) bekezdésében meghatározott kötelezettségét nem teljesíti, 
b) ha a segélyezett az Sztv,.  37/C. (4) bek. szerinti személy, és a felajánlott és megfelelő munkát nem fogadja el, a közfoglalkoztatásra irányuló jogviszonyát jogellenesen megszünteti, továbbá akinek a közfoglalkoztatásra irányuló jogviszonyát a munkáltató rendkívüli felmondással szünteti meg.*

Közcélú  munka

10.§

Az önkormányzat az aktív korú nem foglalkoztatott személyek munkaerő – piaci helyzetének javítása érdekében éves foglalkoztatási terv alapján közfoglalkozást szervez.**

Lakásfenntartási támogatás

11.§

1./ A települési önkormányzat polgármestere a Sztv. 38. § (1) – (8) bekezdésében foglaltak szerint normatív lakásfenntartási támogatást állapít meg. 
2./ Amennyiben a kérelmező a lakás nagyságát nem tudja hitelt érdemlően igazolni, úgy a kérelem mellékleteként benyújtott helyszínrajz alapján a lakás nagyságát a jegyző a helyszínen ellenőrzi.***

12.§

1./ A képviselőtestület a SzTv. 38. § (9). bekezdésében foglaltak szerint önálló ellátásként helyi 
     lakásfenntartási támogatást állapíthat meg annak, akinek a háztartásában az egy főre jutó havi 
     jövedelem az öregségi nyugdíj mindenkori legkisebb összegének 200 % - át, és   a 
     lakásfenntartás elismert havi költsége a háztartás havi összjövedelmének a 30  % - át 
     meghaladja.

2./ A helyi lakásfenntartási támogatás esetében a lakásfenntartás elismert havi költségére a Sztv. 
     38. § (3). bekezdésében foglaltak, az elismert lakásnagyságra a Sztv. 38. §. (4). bekezdésében 
     foglaltak az irányadók.

3./ A helyi lakásfenntartási támogatás egy hónapra jutó összege a  lakásfenntartás elismert havi 
     költségének max. 50 % - a, de legalább havi 2.500.- Ft, mely támogatás a kérelem benyújtása
     hónapjának első napjától illeti meg a kérelmezőt.

4./ A helyi lakásfenntartási támogatás az év bármely napján igényelhető, s a  támogatást egy évre 
     kell megállapítani.

*    Módosította a 17/2008.(XII.29.) sz. Önk. rendele. Hatályos:2009.01.01 – től.
**  Módosította a 17/2008.(XII.29.) sz. Önk. rendele. Hatályos:2009.01.01 – től.
***Beiktatta a 17/2008.(XII.29.) sz. Önk. rendele. Hatályos:2009.01.01 – től.

5./ A lakásfenntartási támogatást természetben kell megállapítani, ha
     a./ a kérelem erre irányul
     b./ a kérelmező életvitele alapján feltételezhető, hogy a pénzbeli ellátás felhasználása nem a 
          lakhatás megőrzése érdekében történik.

6./ A természetbeni ellátás különösen: közüzemi díj szolgáltató részére történő átutalása, 
      lakáscélú törlesztő részlet pénzintézet részére történő megfizetése, tüzelőanyag, vagy annak 
      beszerzésére fordítható utalvány biztosítása.

Ápolási díj

13.§

1./ Az ápolási díj a tartósan gondozásra szoruló személy otthoni ápolását ellátó nagykorú 
     hozzátartozó részére biztosított anyagi hozzájárulás.

14.§

1./ A körjegyző ápolási díjat állapít meg:

     a.) az Sztv. 41.§(1) bekezdése alapján a súlyosan fogyatékos vagy a tartósan beteg 18 év alatti
          személy gondozását, ápolását végző nagykorú hozzátartozónak
     b.) az Sztv. 43/A.§ (1) bekezdése alapján a fokozott ápolást igénylő, súlyosan fogyatékos 
          személy gondozását, ápolását végző hozzátartozónak.

2./ Az  (1) bekezdésben meghatározott ápolási díj havi összegére az Sztv. 44. § - ban foglaltak az 
     irányadók.

15.§

1./ A Képviselőtestülettől kapott átruházott hatáskörében a polgármester ápolási díjat állapít meg   
     az Sztv. 43/B. § - a alapján annak a hozzátartozónak, aki a 18. életévét betöltött tartósan beteg 
     személy ápolását, gondozását végzi, feltéve, hogy  az egy főre számított havi családi 
     jövedelem  nem haladja meg az öregségi nyugdíj mindenkori legkisebb összegének 150 % - át, 
     és az ápolt jövedelme nem haladja meg az öregségi nyugdíj mindenkori legkisebb összegének 
     150 %-át.

2./ Ápolási díj kizárólag az ápolttal közös háztartásban együtt élő hozzátartozó számára 
     állapítható meg.

3./ A képviselőtestület által megállapított ápolási díj havi összege az öregségi nyugdíj mindenkori 
     legkisebb összegének 80 % - a.

Átmeneti segély

16. §

1./ Átmeneti segélyben részesíthető az a 18 életévét betöltött személy részére kérelemre vagy,   
     hivatalból, akinek

     a./ létfenntartását veszélyeztető rendkívüli élethelyzetbe került, valamint időszakosan vagy 
           tartósan létfenntartási gonddal küzd
     b./  akik önmaguk és családjuk létfenntartásáról más módon nem tudnak gondoskodni
     c./ akik  alkalmanként jelentkező többletkiadás miatt ( betegség, elemi kár ) anyagi segítségre 
          szorulnak
     d./  15 napot meghaladóan kórházi kezelésben részesültek
     e./   tartós betegségben szenvednek, s táppénzes állományban vannak
     f./   gyógyszertámogatásként, gyógyászati segédeszköz beszerzésre
     g./  egyéb, rendkívüli ok bekövetkezése esetén(elemi kár, baleset, stb)

     feltéve, hogy a családjában az egy főre eső jövedelem nem haladja meg az öregségi nyugdíj
     mindenkori legkisebb összegének 150% -át, egyedül élő, gyermekét egyedül nevelő 
     kérelmező  esetén annak 180 % - át.

2./ Átmeneti segélyt ugyanazon kérelmező részére egy naptári éven belül legfeljebb 4 
     alkalommal lehet megállapítani.

3./ Amennyiben egy határozatban többszöri segélyezés került megállapításra, fel kell sorolni a
     későbbi kifizetések időpontjait, s a kifizetendő összeget.

17.§

1./ Az átmeneti segély egyszeri összege a rászorultságtól függően  5.000.- Ft - tól 30.000.- Ft –ig
     kerülhet megállapításra.

2./ Különös méltánylást érdemlő esetben a kérelmező évente legfeljebb egy alkalommal max.
     50.000.-Ft átmeneti segélyben részesíthető, ha a családban az egy főre eső jövedelem nem
     haladja meg az öregségi nyugdíj mindenkori legkisebb összegének kétszeresét.

3./ A megállapított átmeneti segély folyósítása készpénzben történik, kivéve ha az összes körül-
     ményekre tekintettel feltételezhető, hogy a segélyt nem a rendeltetésének megfelelően hasz-
     nálják fel. Ebben az esetben a segélyt az igénylő költségeinek átvállalásával, vagy élelmiszer-
     csomag vásárlásával kell megfizetni.

18.§

Sürgős szükség esetén – ha az igénylő életkörülményei az azonnali segítséget indokolják – a 
segély bizonyítási eljárás nélkül, az igénylő nyilatkozata alapján is megállapítható. Ebben az 
esetben a polgármester intézkedhet a határozat azonnali végrehajtásaként a támogatásnak a 
hivatal pénztárából történő azonnali kifizetéséről.

Temetési segély

19.§
 
1./ A polgármester  a Szoc.tv. 46.§. - ában foglaltak alapján temetési segélyt állapít meg. 

2./ A támogatás annak állapítható meg, akinek a családjában az egy főre eső jövedelem nem  
     haladja meg az öregségi nyugdíj mindenkori legkisebb összegének háromszorosát, egyedül élő 
     esetén  négyszeresét.

3./ A temetési segélyt a temetés napját követő 60 napon belül lehet igényelni.
 
4./ A temetési segély összege a helyben szokásos legolcsóbb temetés 10 % - a lehet minimum,
     de annak összege elérheti az (5) bekezdésben meghatározott összeget, ha a temetési költségek 
     viselése a kérelmezőnek vagy családjának a létfenntartását veszélyezteti.

5./ A helyben legolcsóbb temetés költsége: 120.000.- Ft

Köztemetés

20. §

A köztemetésre vonatkozóan az Sztv. 48. § - ban foglaltak az irányadók azzal, hogy a polgármester  a köztemetés költségének megtérítése alól 

a./ teljes egészében mentesítheti az eltemetésre köteles személyt, ha annak a családjában az egy 
     főre eső   jövedelem nem éri el az öregségi nyugdíj mindenkori legkisebb összegét.

b./ részben mentesítheti, ha az eltemetésre köteles személy családjában az egy főre eső jövedelem 
     nem  éri el az öregségi nyugdíj mindenkori legkisebb összegének 120 % - át.

III.

Természetben nyújtott szociális ellátások

Közgyógyellátás

21.§

A körjegyző az Sztv.  50.§ (1) – (2) bekezdésében foglaltakon túl közgyógyellátási jogosultságot állapít meg annak a szociálisan rászorult személynek 
      a./ akinek a havi rendszeres gyógyító ellátásának költsége eléri vagy meghaladja az öregségi 
           nyugdíj mindenkori legkisebb  összegének a  15 % - át.
      b./ akinek az egy főre számított  havi családi jövedelme nem haladja meg az öregségi nyugdíj
           mindenkori legkisebb  összegének 180 % -át, egyedül élő esetén 220 %- át.

IV.

Szociális szolgáltatások

22.§

A képviselőtestület a szociális törvényben meghatározott személyes gondoskodást nyújtó 
alapellátások közül az alábbiakat biztosítja:
-   szociális étkeztetést biztosít vásárolt élelmezés formájában
-   házi segítségnyújtást az Sztv. 63. § - ban foglaltak szerint önállóan saját feladatellátásként
-  családsegítést az Sztv. 64. § - 65. § - okban foglaltak szerint a Sárvári Többcélú Kistérségi Társulás megállapodásában foglaltak szerint.

Szociális étkeztetés

23.§

1./Étkeztetésre jogosult az a szociálisan rászorult személy, aki kora, egészségi állapota, 
    fogyatékossága, betegsége, hajléktalansága miatt önmaga vagy eltartottja részére átmeneti 
    vagy tartós jelleggel a napi egyszeri  meleg étkezésről gondoskodni nem tud.

2./ Szociális helyzete alapján rászorultnak tekintendő:
 a.)  aki a nyugdíjas
 b.)  akinek a rokkantsági foka  eléri, vagy meghaladja a  67 % - ot.
 c.)  rendszeres szociális segélyezett, időskorú járadékában részesített személy
 d.)  átmeneti vagy tartós egészségromlása, egészségi állapota , fogyatékossága miatt
 e.) szenvedély-, vagy pszichiátria betegsége miatt az a személy, aki vállalja a betegségének 
       kezelését
 f.)  hajléktalan
    és akinek ellátásáról hozzátartozója, vagy vele közös háztartásban élő családtagja önhibáján 
    kívül gondoskodni nem képes.

3./ Az étkezés iránti kérelmeket a képviselőtestülettől kapott átruházott hatáskörében a    
      polgármester bírálja el.

4./  A kérelemhez mellékelni kell 
      - a (2) bekezdés a.) pontja esetén a nyugdíjjogosultságot megállapító határozatot,
     -  a (2) bekezdés b.) pontja esetén az OSZI véleményét
      - a (2) bekezdés d.)pontja esetén az egészségi  állapotra, fogyatékosságra vonatkozó orvosi 
          igazolást
      -  a (2) bekezdés e.) pontja esetén a betegség kezelését igazoló orvosi igazolást
      - a  jövedelemigazolás kiállítása, s ez alapján a térítési díj megállapítás  végett  a  családban  
         együtt   élők, illetve a tartásra köteles hozzátartozó(k)  jövedelméről szóló igazolást

24.§

1./A szociális étkeztetésért személyi térítési díjat köteles fizetni az igénybevevő, kivéve az 
    Sztv.114..§ (3)  bekezdésében foglalt személyek esetén.

2./ A  térítési díj mértékéről, annak megfizetéséről az Sztv. 114. § - 116. § - iban foglaltak az 
     irányadók.

3./ A képviselőtestülettől kapott átruházott hatáskörben a polgármester a fizetendő  térítési díj 
     összegét  a jegyző által kiadott jövedelemigazolás alapján egy év időtartamra csökkentheti .

4./ A térítési díj összegét, s a csökkentés mértékét a rendelet 2. számú melléklete tartalmazza.*

*Módosította a 17/2008.(XII.29.) sz. Önk. rendele. Hatályos:2009.01.01 – től.

25.§

Házi segítségnyújtás, családsegítés

1./A házi segítségnyújtás és családsegítés igénybevétele önkéntes, az ellátást igénylő, illetve 
    törvényes képviselője, közeli hozzátartozója kérelmére történhet. A kérelmeket a 
    körjegyzőséghez kell benyújtani, melyek elbírálásáról a polgármester dönt.

2./ A családsegítésért és a házi segítségnyújtásért térítési díjat nem kell fizetni.

26.§

1./ Nem állapítható meg  a 26. § (2) bekezdésében foglalt feltételeknek megfelelő személy részére
    személyes gondoskodást nyújtó alapellátás annak a személynek, aki nappali szociális
    intézményben ( Idősek Otthona ) került elhelyezésre.

2./ A személyes gondoskodás körébe tartozó ellátást meg kell szüntetni, ha:
a) az ellátás megállapítása határozott idôre vagy feltétel bekövetkeztéig történt; 
b) az ellátott az ellátást elôzetes bejelentés nélkül tartósan (legalább 2 hétig) nem vette   
                igénybe, s ezt utólag elfogadható módon nem mentette ki;
c) az ellátott magatartásával az ellátást lehetetlenné teszi vagy akadályozza;
 	d) az ellátott a részére megállapított személyi térítési díj megfizetését figyelmeztetés 
                 ellenére  elmulasztotta, feltéve, hogy annak megfizetésére egyébként képes lenne.

Záró rendelkezések

27. §

1./  Ez a rendelet 2008. január 1 – jén lép hatályba.

2./ A rendeletben nem szabályozott kérdésekben „ A szociális igazgatásról és a szociális 
      ellátásokról  " szóló többször módosított  1993. évi III. tv., valamint Az egyes pénzbeli 
      szociális ellátások folyósításának és elszámolásának szabályairól szóló 63 /2006. 
      Korm. rendelet  rendelkezései az irányadók.

3./  A rendelet hatálybalépésével egyidejűleg hatályát veszti:
      Vasegerszeg Önkormányzat Képviselőtestületének 8 / 2005. / VI.30. / sz. rendelete, valamint 
      az   azt módosító 3 / 2006. / III.27. / , 8 / 2007. / VIII.17./ számú önkormányzati  rendelete.

Vasegerszeg, 2007. december 29.

..................................................					..................................................
Németh József polgármester						Udvardy Zita körjegyző

A rendelet kihirdetésre került 2007. december    29 - én .		………………………………..
									Udvardy Zita körjegyző
1. számú melléklet a 21 / 2007. / XII.29./ számú rendelethez

A helyi rendeletben szabályozott ellátásokra vonatkozóan a kérelem mellékleteként  benyújtandó mellékletek tartalma:

Időskorúak járadéka:
-	Lakcím igazolása ( személyi igazolvány, lakcímkártya )

Rendszeres szociális segély:
-	Nyilatkozat az aktív korú nem foglalkoztatott személy rendszeres szociális segélyének megállapításához
           ………………………        ( ellátást igénylő neve, anyja neve, lakcíme) nyilatkozom, hogy
           vállalom a beilleszkedést segítő programban való részvételt.
	
Lakásfenntartási támogatás:
-   A lakásfenntartási támogatás iránti kérelemben nyilatkozni kell arról is, hogy a támogatást 
     kérő milyen jogcímen lakik a lakásban.
-   Igazolás benyújtása a  társbérletről, albérletről ( bérleti szerződés ), illetve jogerős bírói 
     végzés  benyújtása a bírói határozattal megosztott lakrészre vonatkozóan.

Lakáskarbantartási támogatás
     -  Igazolás az elszenvedett kárról ( kárszakértői jegyzőkönyv, számla a helyreállítás
           költségéről 
           szóló számla )
     -     Nyilatkozat arról, hogy az elszenvedett kár  önhibáján kívül keletkezett.

Ápolási díj:
-	Nyilatkozat a Sztv. 42 § (1) bekezdés aa.),ab), ac.) pontokban foglaltakról
Átmeneti segély
-	Igazolás – a kérelem tartalmának megfelelően: 
- gyógyszer- gyógyászati segédeszközről: gyógyszertári névre szóló számla
- elemi kár, baleset estén: káreseti jegyzőkönyv, helyreállítás költségét igazoló számla
- kórházi zárójelentés, táppénzes állományról szóló igazolás
Temetési segély:
     - temetkezési költségekről szóló számlát
     - az elhunyt halotti anyakönyvi kivonatát

Jövedelemszámításnál  irányadó időszak az igazolások benyújtásánál, illetve a nyilatkozatok megtételénél:
-	a havonta rendszeresen mérhető jövedelmeknél a kérelem benyújtását megelőző egy  hónap
-	egyéb jövedelmek esetén egy év

2. számú melléklet a 21 / 2007. / XII.29./ számú rendelethez *

A szociális étkezés ( vásárolt élelmezés költsége) térítési díja:		520.- Ft/ ebéd

Normatívával csökkentett összeg a Magyar Köztársaság 2009. évi Költségvetéséről szóló 2008. évi CII. tv. 3. számú melléklet 11/ c.) pontja alapján:
										    
 Normatív támogatás		                                                              Fizetendő térítési díj

1./ Ha a családjában a Szoctv. 119/C. § - a alapján megállapított
     egy főre eső jövedelem az öregségi nyugdíj mindenkori legkisebb 
     összegének 150 % - át nem éri el:							250.- Ft / ebéd				270.- Ft / ebéd

2./ Ha a családjában a Szoctv. 119/C. § - a alapján megállapított
     egy főre eső jövedelem az öregségi nyugdíj mindenkori legkisebb 
     összegének 150 % - a és 300 % - a között van					221.- Ft / ebéd				299.- Ft / ebéd

3./ Ha a családjában a Szoctv. 119/C. § - a alapján megállapított
     egy főre eső jövedelem az öregségi nyugdíj mindenkori legkisebb 
     összegének 300 % - át meghaladja						175.- Ft / ebéd				345.- Ft / ebéd

*Módosította a 17/2008.(XII.29.) sz. Önk. rendele. Hatályos:2009.01.01 – től.